Diari Oficial de la Generalitat Valenciana


Sumari del DOGV 5712, del 27-02-2008 (2008/2458)

RESOLUCIÓ d'11 de febrer de 2008, del director general de l'Institut de la Petita i Mitjana Indústria de la Generalitat Valenciana (IMPIVA), per la qual es publica la relació d'aspirants que han superat el concurs oposició corresponent a la Convocatòria 2/2007, accés lliure, aprovada per Resolució de 9 de març de 2007, del director general de l'IMPIVA.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5712

Data del DOGV
:   27-02-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/2458


Data del document
:   11-02-2008

Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

Anàlisi jurídica

 Descriptors 

:   * Institut de la Petita i Mitjana Indústria Valenciana
    * concurs administratiu
    * administració regional
    * professió de la informàtica

RESOLUCIÓ d'11 de febrer de 2008, del director general de l'Institut de la Petita i Mitjana Indústria de la Generalitat Valenciana (IMPIVA), per la qual es publica la relació d'aspirants que han superat el concurs oposició corresponent a la Convocatòria 2/2007, accés lliure, aprovada per Resolució de 9 de març de 2007, del director general de l'IMPIVA. [2008/2458]  
Conclòs el concurs oposició corresponent a la Convocatòria 2/2007, accés lliure, aprovada per Resolució del director general de 9 de març de 2007 (DOCV de 15 de març de 2007), i de conformitat amb la base 8.5 de la convocatòria resolc:  
Primer  
Publicar, a proposta del Tribunal, la relació d'aspirants que han superat el concurs oposició, per orde de puntuació, que figuren en l'annex I.  
Segon  
En el termini de 20 dies hàbils, comptats des de l'endemà de la publicació de la present resolució en el Diari Oficial de la Comunitat Valenciana, els aspirants proposats hauran de presentar davant la Direcció General de l'IMPIVA la següent documentació:  
1) Fotocòpia del DNI, degudament compulsada.  
2) Fotocòpia degudament compulsada del títol acadèmic establit com a requisit de titulació per a cada modalitat, o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes en l'estranger, fotocòpia compulsada de la credencial que acredite l'homologació que corresponga.  
3) Declaració de no haver sigut separat mitjançant expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques. Per als aspirants que no tinguen la nacionalitat espanyola, l'esmentada declaració es referirà a no estar sotmesos a sanció disciplinària o condemna penal que impedisca al seu Estat l'accés a ocupació pública.  
4) Certificat mèdic acreditatiu de posseir la capacitat física i psíquica necessàries per a l'exercici de les funcions dels llocs de treball oferits.  
5) De conformitat amb la base 8. 5. e) de la convocatòria, els aspirants que han superat el concurs oposició acreditaran els seus coneixements de valencià mitjançant la presentació d'un dels següents documents:  
A) Títol de Batxillerat o equivalent cursat a la Comunitat Autònoma Valenciana, amb superació de les assignatures de valencià.  
B) Títol de l'Escola Oficial d'Idiomes corresponent al tercer curs de coneixements de valencià.  
C) Certificat de nivell mitjà de la Junta Qualificadora de Coneixements de Valencià.  
Els qui no puguen acreditar estos coneixements hauran d'assistir als cursos específics que a l'efecte es convoquen. Aquells que no els superen continuaran obligats a realitzar els successius cursos que l'administració organitze per a l'adquisició del coneixement del valencià exigible.  
Tercer  
Qui tinguera la condició de personal laboral de l'IMPIVA estarà exempt de justificar les condicions i els requisits de la clàusula segona de la present resolució que ja estigueren acreditats en el Registre de Personal de l'IMPIVA; únicament hauran de manifestar-ho per escrit davant la Direcció General de l'IMPIVA sense aportar la documentació corresponent.  
Quart  
Els aspirants seleccionats que dins del termini indicat, i tret de casos de força major, no presentaren la documentació acreditativa, o d'esta es deduïra que manquen d'algun dels requisits exigits, no podran ser nomenats personal laboral fix de l'IMPIVA, sense perjudici de la responsabilitat en què pogueren haver incorregut per falsedat en les seues sol·licituds de participació. Les places no ocupades pels aspirants que no presentaren la documentació quedaran vacants.   
València, 11 de febrer de 2008.- El director general: Daniel Moragues Tortosa.  
Annex I  
Modalitat 1. Informàtica. Cap d'unitat 3  
DNI Cognoms i nom Nota final  
46107988 Carles Martínez, Víctor 90,00  
Modalitat 2. Informàtica. Tècnic superior 1  
DNI Cognoms i nom Nota final  
88235239 Cuenca Bondía, María Teresa 86,43  
X0523968 Vorbeck, Martín Johannes 70,26